שלמה רומי

שלמה רומי (נולד ב-1951) הוא פרופסור אמריטוס באוניברסיטת בר-אילן וחוקר בתחומי החינוך הבלתי פורמלי, נוער במצבי סיכון, וניהול כיתה. ביו השנים 2011 ל-2014 כיהן כראש בית הספר לחינוך שלימים הפך לפקולטה. לאחר יציאתו לגמלאות בשנים 2019-2024 כיהן כראש בית הספר ללימודים מתקדמים במכללת הרצוג, וכיום מרצה שם בתואר שני.

ביוגרפיה
רומי נולד בטבריה בבית החולים הסקוטי, כבן בכור להוריו חיים ורבקה בעת ששימשו כמדריכים בסג'רה. זמן קצר לאחר לידתו עברה המשפחה לכפר סבא. סיים את לימודיו התיכוניים בישיבת בני עקיבא בנחלים ובסיומם התגייס לצה"ל לגולני. השתחרר מהצבא בדרגת סגן לאחר ששירת כמד"כ בבית הספר לקצינים בה"ד 1.במילואים (רס"ן מיל.) שירת כפסיכולוג בממד"ה. לאחר השחרור משירות סדיר הוא פנה ללימודי פסיכולוגיה ובמקביל עסק בעבודות הדרכה של נוער. בהמשך שימש כפסיכולוג חינוכי בשירות הפסיכולוגי ייעוצי בשכונת התקווה ובשפ"ח רמת גן, וכעשור כיועץ חינוכי במכינה בכפר סבא של מדרשית נועם. בשנת 1979 יצא עם משפחתו כשליח המחלקה לנוער וחלוץ לתנועת בני עקיבא בטורונטו קנדה. ב-1982 שבה המשפחה לארץ. רומי חזר ללמד באוניברסיטת בר-אילן ובמקביל עבד כפסיכולוג חינוכי טיפולי. בשנת 1987 החל ללמד במכללת בית ברל כמרצה במסלול לקידום נוער ואחר כך שימש כראש המחלקה לחינוך בלתי פורמלי.

השכלה וקריירה אקדמית
רומי קיבל את התואר הראשון (B.A.) והשני (M.A.) בפסיכולוגיה באוניברסיטת בר-אילן בשנים 1975 ו-1979 בהתאמה. את הדוקטורט שלו בפסיכולוגיית בית הספר (School Psychology) השלים ב-1988 באוניברסיטת טורונטו, קנדה, במכון לחקר החינוך של אונטריו (O.I.S.E).

החל משנת 1989 החל רומי את דרכו האקדמית באוניברסיטת בר-אילן כמדריך, ועבר את הדרגות האקדמיות עד לפרופסור מן המניין (2015). רומי לימד קורסים בתחומי החינוך הבלתי פורמלי, נוער במצבי סיכון, ניהול כיתה, וייעוץ חינוכי. הדריך עשרות סטודנטים לתארים מתקדמים (מוסמך ודוקטורט), וכיהן בוועדות מקצועיות בתחום החינוך והטיפול בנוער.

בין השנים 1997-2005 כהן כסגן ראש בית הספר לחינוך, בין 1998-2001 כראש המגמה לחינוך בלתי פורמלי. בשנים 2002-2005 כיו"ר ועדת תארים מתקדמים. בין השנים 2011-2014 כהן כראש בית הספר לחינוך ואחרי כן כראש המשרד הבינלאומי באוניברסיטה. בשנים 2007-2019 שימש כמנהל המכון לחקר החינוך והקהילה.

בשנת 2019 קיבל את התואר פרופסור אמריטוס לקראת יציאתו לגמלאות. רומי משמש גם כפרופסור נלווה (Adjunct Professor) בבית הספר לטיפול בילדים ובנוער (School of Child and Youth Care) באוניברסיטת ויקטוריה (UVIC) שבקנדה. לאחר יציאתו לגמלאות בשנים 2019-2024 כיהן כראש בית הספר ללימודים מתקדמים במכללת הרצוג בירושלים.

רומי ביקר כחוקר אורח באוניברסיטאות מובילות: אוניברסיטת ויקטוריה (UVIC) בקנדה (2006, 2009, 2010); אוניברסיטת לובן (KU-LEUVEN בבלגיה ואוניברסיטת לה טרוב (La TROBE) במלבורן, אוסטרליה (2008).

תחומי מחקר
רומי חוקר בתחום החינוך הבלתי פורמלי בישראל. בין היתר חקר את מהות החינוך הבלתי פורמלי, גישות תאורטיות והגדרות, וערך לצד מרים שמידע את הספר "החינוך הבלתי פורמלי במציאות משתנה" (2007). עוד ערך רומי מחקרים על מתבגרים במצבי סיכון, תוכניות התערבות טיפוליות, והכשרת עובדי נוער. הוא חקר היבטים שונים כגון זהות, מסוגלות עצמית, פנייה לעזרה, ותפקוד משפחתי.

רומי ערך מחקרים השוואתיים בין מדינות (ישראל, אוסטרליה וסין) בנושא ניהול כיתה, משמעת, והתנהגות מפריעה בכיתה. כמו כן, חקר רומי יחסי גומלין בין מורים ותלמידים וכן עמדות של מורים, סטודנטים והורים כלפי שילוב תלמידים עם צרכים מיוחדים במסגרות חינוכיות נורמטיביות.

פעילות ציבורית ומקצועית
מאז שנת 1988 חבר רומי בוועדה המקצועית של עלם - עמותה לנוער במצבי סיכון. מאז שנת 1982 חבר האגודה הפסיכולוגית הישראלית (בפסיכולוגיה חינוכית) בשנים 2001-2023 שימש חבר ועד מנהל של EUSARF (האגודה המדעית האירופית לטיפול במסגרות פנימייה ובמשפחות אומנה). בתקופה זו היה חבר מערכת של כתב העת International Journal of Child & Family Welfare. בשנת 2015 שימש יו"ר צוות מומחים לחינוך בלתי פורמלי, האקדמיה הלאומית הישראלית למדעים (2015).

חיים אישיים
רומי נשוי לתמי, עובדת סוציאלית מטפלת ומדריכה משפחתית, שהייתה חברת סגל המחלקה לעבודה סוציאלית באוניברסיטת אריאל. לזוג 3 ילדים ונכדים.

פרסומים
רומי פרסם למעלה מ-130 מאמרים ופרקים מחקריים בעברית ובאנגלית בכתבי עת מובילים בתחומו והרצה בלמעלה מ-40 כנסים מדעיים בארץ ובעולם.
ספרים ערוכים (מבחר)
 גרופר, ע' ורומי, ש' (עורכים). (2015). ילדים ומתבגרים בישראל כרך ב': קולם של בני הנוער וסוגיות מעולמם של העובדים בשדה החינוכי-טיפולי. תל אביב: הוצאת מכון מופת.
 גרופר, ע' ורומי, ש' (עורכים). (2014). ילדים ומתבגרים במצבי סיכון בישראל כרך א': תמונת מצב של התחום ותוכני ליבה. תל אביב: הוצאת מכון מופת.
 רומי, ש' ושמידע, מ' (עורכים). (2007). החינוך הבלתי פורמלי במציאות משתנה. ירושלים: הוצאת מאגנס, האוניברסיטה העברית.
מאמרים מרכזיים (מבחר)
 רומי, ש' ושמידע, מ' (2009). החינוך הבלתי פורמלי: בין מיסוד לארעיות מובנית. Cambridge Journal of Education.
 קאים, ז' ורומי, ש' (2015). נכונות לפנות למקורות סיוע: מתבגרים במצבי סיכון ומתבגרים נורמטיביים. Children and Youth Services Review.
 Lewis, R., Romi, S., Qui, X., & Katz, Y. (2008). Students' Reaction to Classroom Discipline in Australia, Israel and China. Teaching and Teacher Education.

פרקים בספרים (מבחר)
 בן דוד, י' רומי, ש' (2021) חיים בצל איום ביטחוני מתמשך: עמדות, השפעות והשלכות על חיי מתבגרים. בתוך ד' אייזנקוט, ש' דורון, ור' חיראק (עורכים) אתגרים ומגמות בחברה הישראלית במבט רב-תחומי, (159-178), תל אביב, הוצאת פרדס.
 רומי, ש' וגרופר, ע' (2020) האתגר: הצלחה של ילדים ובני נוער במצבי סיכון במערכת החינוך בתוך י' הרפז וא' הורביץ (עורכים) חינוך בצומת, סיעור מוחות על עתיד החינוך בישראל. (375-383), חבל מודיעין, הוצאת מכון ברנקו-וייס וכנרת, זמורה, דביר.

מאמרים מרכזיים (מבחר)
 גרונר, ה' ורומי, ש' (2025). האם לחינוך הבלתי פורמלי מסגרת מושגית אחת ? מחקר משווה בין אפיוני תנועות הנוער, המתנ"סים וקידום נוער. מעגלי חינוך,14.
 כלפון, א' רומי, ש' (2021). מעורבותן של מועצות תלמידים בתחומי תוכן ובזירות פעולה: השוואה בין בתי ספר ממלכתיים לממ"ד במרכז ובפריפריה, דפים,307-330.
 קאים, ז', רומי, ש' (2017).פנייה לעזרה על פי רכיבי המודל "איום על הערך העצמי": נוער במצב סיכון ונוער נורמטיבי. מגמות.51, 185-212.
 Etzion, D., & Romi, S. (2015). Typology of youth at risk. Children and Youth Services Review, 59, 184-195.
 Lewis, R., Romi, S., Qui, X., & Katz, Y. (2008). Students’ Reaction to Classroom Discipline in Australia, Israel and China. Teaching and Teacher Education. 24, 715-724.

קישורים חיצוניים

 פרופ' שלמה רומי באתר הפקולטה לחינוך, אוניברסיטת בר-אילן.
 פרופ' שלמה רומי באתר מכללת הרצוג.

הערות שוליים

קטגוריה:סגל אוניברסיטת בר-אילן: חינוך
קטגוריה:פסיכולוגים ישראלים
קטגוריה:בוגרי בני עקיבא
קטגוריה:סגל מכללת הרצוג
קטגוריה:בוגרי אוניברסיטת בר-אילן
קטגוריה:בוגרי אוניברסיטת טורונטו
קטגוריה:שליחי הסוכנות היהודית
קטגוריה:חינוך בלתי פורמלי
קטגוריה:ישראלים שנולדו ב-1951